text: شمال مشرقی خطے کی ترقیات کے وزیر مملکت ڈاکٹر جتیندر سنگھ نے یہ بھی کہا کہ وزیراعظم جناب نریندر مودی نے محض چار سال کے مختصر وقفے میں 30 بار اس خطے کا دورہ کیا ہے ۔انہوں نے کہا کہ سرکار اس خطے کے ہر نسلی اور قبائلی برادری کی شناخت کی کوشش کررہی ہے جبکہ شمال مشرقی خطے کی ترقیات کی وزارت نے ان آٹھوں ریاستوں میں ہرماہ باری باری سے کیمپ سیکریٹریٹ کے قیام کا نظم بھی شروع کیا ہے ،جس کے نتیجے میں شمال مشرقی خطے کے عوام اور شمال مشرقی خطے کی وزارت کے درمیان قریبی تعلق قائم ہوا ہے ۔